Geir Høgsnes

Geir Lennart Høgsnes (født 2. desember 1950 på Snåsa, død 3. juni 2009 i Oslo) var en norsk sosiolog. Han var professor ved Universitetet i Oslo fra 2000 og frem til sin død.

Høgsnes tok sin mag.art-grad i 1981, og avla sin dr.polit-grad i 1994 med avhandlingen Collective Wage Bargaining and the Impact of Norms of Fairness. Han arbeidet som forsker på ISF  fra 1991 til 1998 og var førsteamanuensis ved NTNU fra 1996 til 1998 og ved Universitetet i Oslo fra 1998 til 2000. I 2000 ble han professor ved Universitetet i Oslo, der han også var bestyrer for Institutt for sosiologi og samfunnsgeografi fra 2002 til 2007.

Han var redaktør for Tidsskrift for samfunnsforskning fra 1999 til 2005. Han var også redaktør av Søkelys på arbeidsmarkedet.

Høgsnes var ansett som en av Norges fremste spesialister på lønnsoppgjør og han ble ofte brukt som kommentator i mediene. Han var opptatt av at den økonomisk sfære måtte forstås også fra et sosiologisk perspektiv. Høgsnes' arbeidsfelt var særlig økonomisk sosiologi.

Dødsfall 
Høgnes ble funnet død i sin egen leilighet sammen med sin kinesiskfødte kone, som han hadde giftet seg med kort tid før. Obduksjonen viste at han ble drept med en overdose morfin, og at ektefellen deretter begikk selvmord.

Utvalgte publikasjoner 
 Krone for krone. Lønnsforhandlinger og -fordelinger. Oslo: ad Notam Gyldendal (1999)
 "Wage growth high in 1998 bargaining round". European Industrial Relation Reveiw, 1999, Vol. 303:32-34 (1999)
 "Lønnsutvikling for ansatte i skoleverket". Søkelys på arbeidsmarkedet (2000) 17: 77-87
 "What future for centralized pay moderation?" European Industrial Relation Review, vol. 322:19-21 (2000)
 Med Arvid Fennefoss og Knut Arild Larsen, "Lønnsoppgjøret 2000 og samordningens framtid". Søkelys på arbeidsmarkedet 17 (2000): 189-203
 Med Frode Longva, "Decentralized Wage Bargaining – A Threat to Incomes Policy Goals or an Instrument of Flexibility?" I Henry Milner and Eskil Wadensjö (eds.), Gösta Rehn, The Swedish Model and Labour Market Policies, Ashgate, UK (2001)
 Med Arvid Fennefoss, ”Arbeidsliv, lønn og forhandlinger”. I Ivar Frønes & Lise Kjølsrød (red.), Det norske samfunn, (99-125) Oslo: Universitetsforlaget (2003)
 “2003 intermediate round yields zero increases”. European Industrial Relations Review, 355:30-31 (2003)
 Med Roy A. Nielsen og Trond Petersen, “Ulik lønn for likt arbeid? Lønnsforskjellene mellom kvinner og menn under det statistiske mikroskop”. Sosiologisk tidsskrift, 2004, 12:51-79
 Med Arvid Fennefoss, ”Lønnsoppgjøret i 2004 – en oppsummering og noen refleksjoner.” Søkelys på arbeidsmarkedet (2004) 21:225-231
 ”Norway: 2004 bargaining round in focus”. European Industrial Relations Review (2005), 373: 14-19
 Med Roy A. Nielsen og Trond Petersen, ”Lønnsforskjeller mellom kvinner og menn blant NHO-funksjonærer – Betydningen av nivå i stillingshierarkiet”. Sosiologisk tidsskrift, 2005, Volume 13, No. 3
 Med Arvid Fennefoss, ”Lønnsoppgjøret i 2006 – noen hovedtrekk”. Søkelys på arbeidsmarkedet, 23: 213-220.
 Med Trond Petersen og Pål Veiden, ”Den økonomisk-sosiologiske tradisjon – historisk overblikk og aktuelle perspektiver”. Sosiologi i Dag 36: 71-97 (2006)
 Med Andrew Penner og Trond Petersen, “Betydningen av familie og barn for kvinner og menns lønn”. Søkelys på arbeidsmarkedet, 23: 31-37, Oslo: Institute for Social Research (ISR)
 Med Trond Petersen, ”Betydningen av familie og barn for kvinner og menns lønns- og stillingsopprykk”. I Odd Gårsdal, Trond løyning, Johs. Hjellebrekke & Ragnhild Brusdal (red.) Makt, mening og struktur. Festskrift til Sigmund Grønmo, (163-180), Fagbokforlaget (2007)
 "NHOs rolle i lønnsdannelsen – og dens samfunnsmessige betydning". I: Gode bedrifter – bra for Norge. Næringslivets hovedorganisasjon (NHO) 2007 s. 13-15
 Med Andrew Penner og Trond Petersen, "Menns lønnspremie fra ekteskap – sostering eller påvirkning versus ulik belønning". Sosiologisk tidsskrift, 16 (3) s. 211-236
 Med Arvid Fennefoss, "Lønnsoppgjøret 2008 – oppsummering og analyse". Søkelys på arbeidslivet, 25 (3) s. 381-399.

Referanser 

Norske sosiologiprofessorer
Norske redaktører
Professorer ved Universitetet i Oslo
Norske drapsofre
Personer fra Snåsa kommune